b'\n_START_ARTICLE_\nIvo Bre\xc5\xa1an\n_START_SECTION_\n\xc5\xbdivljenje in delo\n_START_PARAGRAPH_\nBre\xc5\xa1an je v \xc5\xa0ibeniku kon\xc4\x8dal osnovno \xc5\xa1olo in gimnazijo. Na Filozofski fakulteti v Zagrebu je \xc5\xa1tudiral slavistiko in filozofijo._NEWLINE_Med 2. svetovno vojno je njegova dru\xc5\xbeina trpela, ker je o\xc4\x8de podpiral NOV in POJ._NEWLINE_Bre\xc5\xa1an je pou\xc4\x8deval na \xc5\xa1ibenski gimnaziji, nato pa je bil umetni\xc5\xa1ki vodja Centra za kulturo\xc2\xa0\xc2\xbb\xc5\xa0ibenik\xc2\xab\xc2\xa0in Mednarodnega otro\xc5\xa1kega festivala. Postal je tudi ravnatelj \xc5\xa0ibeni\xc5\xa1kega gledali\xc5\xa1\xc4\x8da._NEWLINE_Pisati je za\xc4\x8del leta 1955. Svoj prvi ve\xc4\x8dji uspeh je do\xc5\xbeivel leta 1971 z delom Predstava Hamleta v vasi Mrdu\xc5\xa1a Donja (Predstava Hamleta u selu Mrdu\xc5\xa1a Donja). Igra se dogaja v poznih 1940-tih in pripoveduje o uradniku v majhni gorski vasi in o njegovem poskusu, da bi zaigrali Hamleta. Delo so obravnavali kot ostro kritiko komunizma, ki se jasno ka\xc5\xbee skozi trino\xc5\xa1tvo nepomembnih in neumnih uslu\xc5\xbebencev, tako da je reklo\xc2\xa0\xc2\xbbMrdu\xc5\xa1a Donja\xc2\xab\xc2\xa0postala sopomenka za opis vseh pojavov, ki so povezane z njo. Igra je med ob\xc4\x8dinstvom in pri kritiki do\xc5\xbeivela velik uspeh. Tri leta kasneje je Papi\xc4\x87 posnel enako dobro sprejet film._NEWLINE_Poleg knji\xc5\xbeevnih del je pisal tudi filmske scenarije, najprej s Papi\xc4\x87em, pozneje pa za svojega sina re\xc5\xbeiserja Vinka. Vinko je v 1990-tih postal znan s filmoma Kako se je za\xc4\x8dela vojna na mojem otoku (Kako je po\xc4\x8deo rat na mom otoku) in Mar\xc5\xa1al. Film Mar\xc5\xa1all so ve\xc4\x8dkrat tolma\xc4\x8dili kot kritiko Tu\xc4\x91manove dobe._NEWLINE_V letu 2003 je Bre\xc5\xa1an napisal znanstvenofantasti\xc4\x8dni utopi\xc4\x8dni roman Dr\xc5\xbeava Bo\xc5\xbeja 2053 o prihodnosti Hrva\xc5\xa1ke. Nanj je vplival pove\xc4\x8dan vpliv Rimskokatoli\xc5\xa1ke cerkve na hrva\xc5\xa1ko politiko. Dr\xc5\xbeava naj bi po Bre\xc5\xa1anu postala teokracija v iranskem smislu.'